லபுவான்

லபுவான் (மலாய்; ஆங்கிலம்:Labuan,  (ஜாவி: لابوان) என்பது  மலேசியாவின் ஒரு கூட்டாட்சிப் (Federal Territory of Labuan) பகுதி ஆகும். இது கிழக்கு மலேசியாவில் சபா மாநிலத்தில் அமைந்துள்ள லபுவான் தீவையும் ஆறு சிறிய தீவுகளையும் கொண்டது. இதன் தலைநகரம் விக்டோரியா ஆகும்.

1990 முதல் விக்டோரியா நகரம் பன்னாட்டு நிதி மற்றும் வணிகச் சேவைகளை வழங்கும் கடல் வணிக மையமாகவும், ஆழ்கடல் எண்ணெய்; எரிவாயு நடவடிக்கைகளுக்கான மையமாகவும் அறியப்படுகிறது. அத்துடன் பிரபலமான சுற்றுலா மையமாகவும் விளங்குகின்றது.

லபுவான் எனும் பெயர் மலாய் மொழியில் துறைமுகம் என்பதைக் குறிக்கும் லபுகான் (Labuhan) என்னும் சொல்லில் இருந்து உருவானது.

வரலாறு

15-ஆம் நூற்றாண்டு தொடங்கி அடுத்து வந்த மூன்று நூற்றாண்டுகள் வரையில் லபுவான் உட்பட போர்னியோவின் வடக்கு, மேற்குக் கரைகளின் நிலக்கடல் பகுதிகள் புருணை சுல்தானகத்தின் பகுதிகளாக இருந்தன. 

18-ஆம் நூற்றாண்டில், லபுவான் நிலப்பகுதி பிரித்தானியரின் கட்டுப்பாட்டுக்குள் வந்தது. 1846 திசம்பர் 18-ஆம் தேதி, புருணை புரூணை சுல்தான் ஒமார் அலி சாய்புதீன் (Omar Ali Saifuddin II) என்பவருடன் செய்து கொண்ட உடன்பாட்டின்படி, லபுவான் தீவை பிரித்தானியா பேரரசிற்காக ஜேம்சு புரூக் (James Brooke) என்பவர் பெற்றுக் கொண்டார்.

ரோட்னி முண்டி

பிரித்தானியக் கடற்படை அதிகாரி ரோட்னி முண்டி (Rodney Mundy) என்பவர் புரூணை நாட்டிற்குச் சென்று உடன்பாட்டு முடிவுகளை மேற்பார்வை செய்தார். 1846 திசம்பர் 24-ஆம் தேதி, லபுவான் தீவு பிரித்தானிய அரசின் குடியேற்ற நாடானது. கடற்கொள்ளையர்களுக்கு எதிரான போரில் பிரித்தானியா செய்த உதவிகளுக்காக லபுவான் தீவு பிரித்தானியாவுக்கு வழங்கப்பட்டதாகவும் அறியப்படுகிறது.

வேறு சில சான்றுகளும் உள்ளன. அரச கடற்படையினால் புரூணை சுல்தான் அச்சுறுத்தப் பட்டதாகவும், அதற்கு அடிபணிந்தே லபுவான் தீவைப் பிரித்தானியாவுக்கு வழங்க புரூணை சுல்தான் இணங்கினார் எனவும் அந்தச் சான்றுகள் கூறுகின்றன.

இரண்டாம் உலகப் போர்

இரண்டாம் உலகப் போரின் போது, 1942 சனவரி 3 தொடங்கி சூன் 1945 வரையில் சப்பானின் பிடியில் லபுவான் தீவு இருந்தது. அந்தக் கட்டத்தில், சப்பானியக் கடற்படை, வடக்கு போர்னியோ முழுவதையும் கைப்பற்றி இருந்தது.

இந்தத் தீவு சப்பானியப் படைகளுக்கு நிருவாக மையமாகவும் சேவையாற்றியது. சப்பானிய அரசு இத்தீவுக்கு மைடா தீவு (Maida Island) எனப் பெயரிட்டிருந்தது.

வடக்கு போர்னியோவில் ஒரு வானூர்தி விபத்தில் கொல்லப்பட்ட சப்பானிய இராணுவத் தளபதி மைடா சீமா (Toshinari Maeda) என்பவரின் நினைவாக இந்தப் பெயர் சூட்டப்பட்டது. சரவாக்  பிந்துலு வானூர்தி நிலையத்தைத் திறப்பதற்காக சென்றபோது, வானூர்தி விபத்தில் மைடா சீமா கொல்லப்பட்டார்.

கடல்கடந்த நிதி மையம்

இரண்டாம் உலகப் போரில் லபுவான் தீவின் தலைநகரமான விக்டோரியா நகரம்; நேச நாடுகளின் குண்டுவீச்சுகளால் சேதமடைந்தது. எனினும் போருக்குப் பிறகு புனரமைப்பு செய்யப்பட்டது. லபுவான் தீவு அதன் முந்தைய பெயரைப் பெற்று பிரித்தானிய போர்னியோவில் இராணுவ நிருவாகத்தின் கீழ் கொண்டு வரப்பட்டது. சூலை 15, 1946-இல் வடக்கு போர்னியோ பிரித்தானிய முடியாட்சியுடன் இணைக்கப்பட்டது.

பின்னர் 1963-ஆம் ஆண்டில் சபா மாநிலத்துடன் இணைக்கப்பட்டு மலேசியாவின் ஒரு பகுதியாக மாறியது. 1984-ஆம் ஆண்டில், சபா அரசாங்கம் லபுவானை மலேசிய மத்திய அரசாங்கத்திடம் ஒப்படைத்தது. பின்னர் அது ஒரு தனி கூட்டரசு பிரதேசமாக ஏற்றுக்கொள்ளப்பட்டது. லபுவான் ஒரு கடல்கடந்த நிதி மையமாக மாறும் வகையில் நிர்வாகச் சீரமைப்பு செய்யப்பட்டது. 1990-இல் இது ஒரு பன்னாட்டு கடல்கடந்த நிதி மையமாகவும் தீர்வையற்ற வணிக மண்டலமாகவும் அறிவிக்கப்பட்டது.

 புவியியல்
230px|thumb|right|லபுவான் தீவின் வரைபடம்
லபுவானின் முக்கிய தீவான லபுவான் தீவின் பரப்பளவு 91.64 சதுரகி.மீ. ஆகும். இதனை விட ஆறு சிறிய தீவுகள் உள்ளன. இத்தீவுகள் போர்னியோவில் இருந்து 8 கி.மீ. தூரத்தில் மலேசிய மாநிலமான சபாவின் அருகேயும், புரூணைக்கு வடக்கேயும் அமைந்துள்ளது.

விக்டோரியா நகரம்

லபுவான் தீவு பெரும்பாலும் தட்டையான பரப்பைக் கொண்டது. 91.64 சதுர கி.மீ. இதன் உயரமான இடம் புக்கிட் கூபோங் (Bukit Kubong) எனும் குன்றுப் பகுதியாகும். கடல் மட்டத்தில் இருந்து 148 மீட்டர் (486 அடி) உயரம்.

இந்தக் குன்றில் 70% அளவிற்கு காட்டு மரங்கள் நிறைந்து உள்ளன. முக்கிய நகரமான விக்டோரியா நகரம், புரூணைக் குடாவை (Brunei Bay) நோக்கி அமைந்துள்ளது. லபுவான் கூட்டாட்சிப் பகுதியில் ஏழு தீவுகள் உள்ளன. பெரிய தீவு லபுவான் தீவு.

இந்தத் தீவுகள் போர்னியோ கடற்கரையில் இருந்து 8 கி.மீ. (5.0 மைல்) தொலைவில், மலேசிய மாநிலமான சபாவை ஒட்டி அமைந்துள்ளன.

 லபுவான் தீவு - Labuan Island
 டாத் தீவு - Daat Island
 பப்பான் தீவு - Papan Island
 புருங் தீவு - Burung Island
 குராமான் தீவு - Kuraman Island
 பெரும் ரசுக்கான் தீவு - Big Rusukan Island
 சிறிய ரசுக்கான் தீவு - Small Rusukan Island

மக்கள் பரம்பல்
சமயம்

2020-ஆம் ஆண்டு கணக்கெடுப்பின் படி, லபுவானின் மக்கள்தொகை 95,120 ஆகும். 2015-ஆம் ஆண்டில், மக்கள்தொகை 96,800-ஆக இருந்தது.

2020-ஆம் ஆண்டு கணக்கெடுப்பின்படி, 77.2% முசுலிம்கள், 13.8% கிறித்தவர்கள், 8.1% பௌத்தர்கள், 0.6% இந்துக்கள், 0.2% ஏனைய மதத்தினர் ஆவர்.

இனங்கள்

+ லபுவான் இனங்கள் (2010)இனக்குழுக்கள்இனம்மொத்தம்பூமிபுத்திராபுரூணை மலாய், கெடயான்30,001கடசான்-டூசுன்7,380பஜாவு6,300மூருட்701லுன் பவாங், லுந்தாயா, ஏனைய பூமிபுத்திரா - (பெரும்பாலும் சரவாக் டயாக்குகள்)18,212பூமிபுத்திரர் அல்லாதோர் மலேசிய சீனர்10,014மலேசிய இந்தியர்641ஏனையோர்1,515குடியுரிமை அற்றோர்12,144மொத்தம்86,908

அரசு
லபுவான் மலேசியாவின் கூட்டாட்சிப் பகுதிகளில் ஒன்றாகும். இத்தீவுகள் நடுவண் அரசினால் கூட்டாட்சிப் பகுதிகளின் அமைச்சினால் நிருவகிக்கப்படுகின்றன. லபுவான் கூட்டமைப்பு இத்தீவின் உள்ளூராட்சி அரசாகும். இதன் தலைவர் தீவின் அபிவிருத்தி மற்றும் நிருவாகத்திற்குப் பொறுப்பாக இருப்பார். மலேசிய நாடாளுமன்றத்தின் மேலவை, மற்றும் கீழவைக்கு லபுவானின் பிரதிநிதிகள் ஒவ்வொருவர் உள்ளனர்.

காலநிலை

நாடாளுமன்றத் தொகுதி
மலேசிய நாடாளுமன்றத்தில் லபுவான் மக்களவை உறுப்பினர்
நாடாளுமன்றம்தொகுதிஉறுப்பினர்கட்சிP166லபுவான் மக்களவைத் தொகுதிசுகைலி அப்துல் ரகுமான்

குறிப்பிடத்தக்க ஆளுமைகள்
 சுரேஷ் சிங், மலேசியத் துடுப்பாட்ட வீரர்

மேலும் காண்க
 லபுவான் போர்
 லபுவான் நகராட்சி
 லபுவான் மக்களவைத் தொகுதி
 லபுவான் பிரித்தானிய முடியாட்சி
 லபுவான் பன்னாட்டு வானூர்தி நிலையம்
 பிரித்தானிய போர்னியோவில் இராணுவ நிருவாகம்

மேற்கோள்கள்

மேலும் படிக்க
 Labuan Story: Memoirs of a Small Island near the Coast of North Borneo (1958) Maxwell Hall Jesselton, North Borneo: Chung Nam.
 The history of Labuan Island (Victoria Island) (1996) Stephen R. Evans, Abdul Rahman Zainal and Rod Wong Khet Ngee. Singapore: Calendar Print
 Chai Foh Chin (2007) Early Picture Postcards of North Borneo and Labuan
 Stephen R. Evans, Abdul Rahman Zainal and Rod Wong Khet Ngee (Reprint 2007) The History of Labuan (Victoria Island)

வெளி இணைப்புகள்
 விக்டோரியா, லபுவான்
 Labuan - Travel information
 Labuan Corporation
 Labuan Tourism
 Labuan International Business and Financial Centre, Malaysia

பகுப்பு:லபுவான்